পণ্ডিতা রমাবাঈ

পণ্ডিতা রমাবাঈ সরস্বতী (২৩ এপ্রিল ১৮৫৮ - ৫ এপ্রিল ১৯২২) হলেন মহিলা অধিকার ও শিক্ষা কর্মী, ভারতের নারীদের শিক্ষা ও মুক্তি দানের অগ্রদূত এবং একজন সমাজ সংস্কারক। তিনি প্রথম নারী যিনি কলকাতা বিশ্ববিদ্যালয় কর্তৃক "পণ্ডিতা" এবং "সরস্বতী" উপাধিতে ভূষিত হন। তিনি ১৮৮৯ সালের কংগ্রেস অধিবেশনে ১০ জন মহিলা প্রতিনিধিদের একজন ছিলেন। ১৮৯০-এর সালের শেষদিকে, তিনি পুনে শহর থেকে চল্লিশ মাইল পূর্বে কেদগাঁও গ্রামে মুক্তি মিশন প্রতিষ্ঠা করেন। মিশনটির পরে নামকরণ করা হয় "পণ্ডিতা রমাবাই মুক্তি মিশন"।
পণ্ডিতা রমাবাঈ সরস্বতী ১৮৫৮ সালের ২৩ এপ্রিল মারাঠি ভাষী ব্রাহ্মণ পরিবারে রমা ডোংরে হিসাবে জন্মগ্রহণ করেন। তাঁর বাবা ছিলেন সংস্কৃত পণ্ডিত অনন্ত ডোংরে। ১৮৭৬-১৮৭৮ এর মহা দুর্ভিক্ষের সময় ১০ বছর বয়সে অনাথ হয়ে রমাবাই এবং তার ভাই দোংরে সংস্কৃত শিক্ষার জন্য ভারতে ভ্রমণ করেন। । ১৮৭৮ সালে কলকাতা বিশ্ববিদ্যালয় রমাবাঈকে সংস্কৃত রচনায় পাণ্ডিত্যের স্বীকৃতি হিসাবে পণ্ডিতা ও সরস্বতী উপাধিতে ভূষিত করে। একেশ্বরবাদী সংস্কারক কেশবচন্দ্র সেন তাঁকে হিন্দু সাহিত্যের পবিত্রতম সাহিত্য বেদের অনুলিপি প্রদান করেন এবং রমাবাই সেগুলি পড়তে উৎসাহিত হন। ১৮৮০ সালে শ্রীনিবাসের মৃত্যুর পর, রামবাই এক বাঙালি আইনজীবী বিপিন বিহারী মেধ্বীর সাথে বিবাহ বন্ধনে আবদ্ধ হন। বর ছিলেন একজন বাঙালি কায়স্থ। তাই বিবাহটি আন্তঃবর্ণ ছিল এবং তাই সে সময়ে যথেষ্ট আলোচিত হয়। ১৮৮০ সালের ১৩ নভেম্বর একটি নাগরিক অনুষ্ঠানে তাদের বিয়ে হয়েছিল। এই দম্পতির একটি কন্যা সন্তান হয় যার নাম ছিল মনোরমা। ১৮৮২ সালে মেধ্বীর মৃত্যুর পর, ২৩ বছর বয়সী রমাবাঈ পুনে চলে আসেন এবং মহিলাদের শিক্ষার প্রচারের জন্য একটি সংস্থা গঠন করেন। 
১৮৮২ সালে মেধ্বীর মৃত্যুর পর রমাবাই পুনেতে আর্য মহিলা সমাজ প্রতিষ্ঠা করেন (আর্য মহিলা সমিতি)। এ সমাজের উদ্দেশ্য ছিল স্ত্রী শিক্ষার প্রসার এবং কন্যা শিশুর বাল্যবিবাহের নিপীড়ন থেকে রক্ষা করা। ১৮৮২ সালে যখন ভারত সরকার একটি শিক্ষা কমিশন নিয়োগ করেছিল, তখন রমাবাই সেটার পক্ষে ছিলেন। লর্ড রিপনের শিক্ষা কমিশনকে সমর্থন করে তিনি অত্যন্ত বিচলিত ও উদ্বেগের সাথে ঘোষণা করেছিলেন, "এ দেশের শিক্ষিত লোকের মধ্যে শতকরা ৯৯ জনই নারী শিক্ষার বিরুদ্ধে অবস্থান নিয়ে যথাযথ শিক্ষার বিরোধিতা করেন। যদি সামান্যতম ত্রুটি পান তবে তারা সে সরিষার দানাটিকে পাহাড়সমে পরিণত করেন এবং যেকোন মহিলার চরিত্র হননের প্রয়াস করে থাকেন।" তিনি মহিলা প্রশিক্ষক ও মহিলা স্কুল পরিদর্শক নিয়োগের পরামর্শ দেন। তিনি আরও বলেন যে ভারতে পরিস্থিতি যেমন ছিল যে নারীর অবস্থা এমন ছিল যে মহিলারা কেবল চিকিৎসা করতে পারেন, কিন্তু চিকিৎসা গ্রহণ করতে পারেন না। তাই ভারতীয় মহিলাদের মেডিকেল কলেজগুলিতে ভর্তি শুরু করা উচিত। রমাবাইয়ের আলোড়ন সৃষ্টিকারী বক্তব্য রানী ভিক্টোরিয়া পর্যন্ত পৌঁছেছিল। লর্ড ডাফরিনের মহিলা চিকিৎসা আন্দোলন শুরু করার পরে এটির ফল এসেছিল।
রমাবাই ১৮৮৩ সালে মেডিকেল শিক্ষার জন্য ব্রিটেনে যান; কিন্তু বধিরতার কারণে তিনি চিকিৎসা শিক্ষা কার্যক্রম থেকে প্রত্যাখ্যাত হন। বিট্রেন অবস্থান কালে তিনি খ্রিস্টান ধর্ম গ্রহণ করেন। ১৮৮৬ সালে তিনি তার আত্মীয় এবং প্রথম মহিলা ভারতীয় ডাক্তার, আনন্দবাই যোশীর স্নাতকোত্তর অনুষ্ঠানে যোগ দিতে আমেরিকা যান। সেখানে দুই বছর অবস্থান কালে পাঠ্যপুস্তকের অনুবাদ করেন এবং মার্কিন যুক্তরাষ্ট্র ও কানাডায় বক্তৃতা প্রদান করেন। সেখানে তিনি তার অন্যতম গুরুত্বপূর্ণ বই ' "দ্য হাই-কাস্ট হিন্দু ওম্যান"' ইংরেজিতে প্রকাশ করেন। রমাবাই এই বইটি উৎসর্গ করেছিলেন, "উচ্চ-বর্ণের হিন্দু মহিলা, আরও নির্দিষ্ট করে বললে "ব্রাহ্মণ মহিলা" ডাঃ আনন্দীবাঈ যোশীর উদ্দেশ্যে, ব্রিটিশ ভারতে হিন্দু নারী জীবনের অন্ধকার দিক দেখিয়ে হিন্দু শিশু, কন্যা ও বিধবা মহিলাদের উপর নিপীড়নের প্রতিরোধের চেষ্টা করেছেন।
ভারতে তাঁর বিভিন্ন কর্মের জন্য সমর্থন চেয়ে উপস্থাপনা দেওয়ার সময় ১৮ জুলাই ১৮৮৭ সালে ফ্রান্সেস উইলার্ডের সাথে তার দেখা হয়। সে বছরের নভেম্বরে জাতীয় ক্রিশ্চিয়ান উইমেন টেম্পারেন্স ইউনিয়ন সম্মেলনে উইলার্ড রমাবাইকে বক্তব্য রাখার আমন্ত্রণ জানালে, সেখানে গিয়ে এই বৃহৎ পরিসরে সমর্থন অর্জন করেন। তিনি ১৮৮৮ সালের জুনে ডব্লুসিটিএ-এর প্রভাষক হিসেবে ভারতে ফিরে আসেন। ভারতে ডব্লিউসিটী-এর সঙ্গে অবশ্য রমাবাইয়ের কাজ আনুষ্ঠানিকভাবে সম্ভব হয় ১৮৯৩ সালের দিকে।
১৮৯৬ সালের ভয়াবহ দুর্ভিক্ষের সময়, রমাবাই গরুগাড়ী যোগে মহারাষ্ট্রের বিভিন্ন গ্রাম ভ্রমণ করেছেন এবং হাজার হাজার পরিত্যক্ত, অনাথ শিশু এবং নিঃস্ব মহিলাদের উদ্ধার করে তাদের মুক্তি মিশন ও সারদা সদনে আশ্রয় দান করেন। তিনি সাতটে ভাষায় দক্ষ একজন শিক্ষিত মহিলা যিনি মূল হিব্রু এবং গ্রীক থেকে তাঁর মাতৃভাষা — মারাঠিতে বাইবেলের অনুবাদ করেছেন।
১৯০০ সালে মুক্তি মিশনে ১৫০০ জন বাসিন্দা এবং শতাধিক গবাদি পশু ছিল এবং তিনি মুক্তি মিশনে একটি গির্জা প্রতিষ্ঠা করেন। পণ্ডিতা রমাবাই মুক্তি মিশন আজও চালু আছে যা বিধবা, অনাথ এবং অন্ধসহ অনেক অভাবী গোষ্ঠীর জন্য আবাসন, শিক্ষা, বৃত্তিমূলক প্রশিক্ষণের ব্যবস্থা করে থাকে।
সামাজিক বিভিন্ন কাজে ব্যস্ত থাকার জন্য রমাবাঈ এর পারিবারিক জীবন সংক্ষিপ্ত ছিল। পিতামাতাকে কম বয়সে হারিয়ে তার শৈশব খুব দুঃখ-কষ্টে কেটেছে, স্বামীকেও অল্প সময়েই হারান। তিনি তার কন্যা &apos;&apos;&apos;মনোরমা&apos;&apos;&apos;কে সুশিক্ষিত করেছেন। মনোরমা বোম্বে বিশ্ববিদ্যালয় হতে BA শেষ করে আমেরিকা হতে উচ্চতর শিক্ষা সমাপ্ত করেন। ভারতে ফিরে তিনি মুম্বাই এর &apos;&apos;সারদা সদন&apos;&apos; এ অধ্যক্ষা হিসেবে নিয়োজিত হন। এ সময়েই পণ্ডিতা রমাবাই দক্ষিণ ভারতের গুলবার্গে (বর্তমান কর্ণাটক) &apos;&apos;খ্রিস্টান হাই স্কুল&apos;&apos; প্রতিষ্ঠা করেন। ১৯২০ মনোরমা &apos;&apos;মুক্তি মিশনের&apos;&apos; প্রধান হন কিন্তু এক বছরের মধ্যেই মারা যান। এতে রমাবাঈ মানসিক ভাবে ভেঙ্গে পড়েন। এরপর যক্ষায় আক্রান্ত হয়ে নয় মাস পর ১৯২২ সালের ৫ এপ্রিল মৃত্যুবরণ করেন ৬৩ বছর বয়সে।
স্বামী বিবেকানন্দ তাঁর এক চিঠিতে রমাবাঈ সম্পর্কে উল্লেখ করেছেন। ---"আমার ও রমাবাঈ এর পরিচিতদের সম্পর্কে যে কেলেঙ্কারীর গুজব ছড়িয়ে পড়েছে তাতে আমি বিস্মিত হয়েছি। দেখছেন না মিসেস বুল। যদিও কোন মানুষ নিজেকে পরিচালনা করতে পারে তবে তাদের বিরুদ্ধেও যারা সর্বদা ঘৃণ্য মিথ্যা তৈরি করে। শিকাগোতে আমার বিরুদ্ধে প্রতিদিন এই জাতীয় জিনিস ছড়িয়ে ছিল। এই মহিলারা খ্রিস্টানদের নিকট" বিশাল খ্রিস্টান"! "